സ്പെഷല് സ്കൂളുകള് തുറന്നു ഹോസ്റ്റലുകള് തുറക്കാത്തത് പ്രതിസന്ധി കോട്ടയം: സ്പെഷല് സ്കൂളുകള് നവംബര് ഒന്നിന് തുറന്നെങ്കിലും സ്കൂളുകളോട് അനുബന്ധിച്ചുള്ള ഹോസ്റ്റലുകള് തുറക്കാത്തതിനാല് സ്കൂളുകളുടെ പ്രവര്ത്തനം പ്രതിസന്ധിയിലാണ്. സ്കൂള് തുറന്നെങ്കിലും കുട്ടികള്ക്ക് ഹോസ്റ്റലുകളില് താമസിച്ച് പഠനം നടത്താന് കഴിയുന്നില്ല. സ്പെഷല് സ്കൂളിലെ കുട്ടികള് ഏറെയും പഠനം നടത്തുന്നത് ജില്ലയ്ക്കു പുറത്തുനിന്ന് എത്തിയാണ്. സാന്പത്തികമായി പിന്നോക്കം നില്ക്കുന്ന ഭിന്നശേഷിക്കാരായ കുട്ടികള്ക്കു ദിവസവും സ്കൂളിലെത്തി പഠനം നടത്തുക അസാധ്യമാണ്. ഇതോടെ ഭിന്നശേഷിക്കാരായ കുട്ടികളുടെ ഓഫ്ലൈന് പഠനം വഴിമുട്ടി ഇരിക്കുകയാണ്. സംസ്ഥാനത്തെ കോളജുകളുമായി അനുബന്ധിച്ചുള്ള ഹോസ്റ്റലുകളും ഇതര ഹോസ്റ്റലുകളും തുറന്നിട്ടും സ്പെഷല് സ്കൂളുകളോട് അനുബന്ധിച്ചുള്ള ഹോസ്റ്റലുകള് തുറക്കാത്തത് ഏറെ പ്രതിസന്ധി ഉണ്ടാക്കുന്നു. ഇക്കാര്യത്തില് വിദ്യാഭ്യാസ വകുപ്പും ആരോഗ്യവകുപ്പും അടിയന്തര നടപടി സ്വീകരിക്കണമെന്ന് കേരള സ്റ്റേറ്റ് ടീച്ചേഴ്സ് സെന്റര് സംസ്ഥാന സെക്രട്ടറി റോയ് വര്ഗീസ് ഇലവുങ്കല് ആവശ്യപ്പെട്ടു.